énkrystall
Store norske leksikon,Realfag,Geologi,Krystallografi
Énkrystall, krystallinsk legeme hvor enhetscellene overalt er helt eller nesten parallelle, det vil si så parallelle at det optisk sett virker som om alle krystallenes atomer er ordnet i samme regelmessige gitter.
En énkrystall er vanligvis ikke noen perfekt krystall, men kan vise uregelmessigheter (krystallfeil) fremkommet ved forurensninger eller fordi krystallen er dannet som en mosaikkrystall av småkrystaller som ved rekrystallisering har innordnet seg i det vesentligste etter samme mønster (se defekt).En énkrystall er i motsetning til en flerkrystall anvendbar for bestemmelse av krystallstrukturen, for spektroskopiske undersøkelser og for studiet av andre retningsavhengige egenskaper, men dens mekaniske egenskaper (bruddfasthet, spaltbarhet), elektriske og termiske egenskaper avhenger sterkt av krystallfeil og renhetsgrad. Les mer i Store norske leksikon krystaller krystallstruktur